Yaba mosadimoholo o kenya letsoho la hae tlase ka hara pokotho ya hae, a phopholetsa hanyane mme a ntsha sekotwana se senyane sa kase mme a se fa tweba. Mme ha tweba e se e jele kase, ya qala ho hlafuna thapo; thapo ya qala ho fasa raselakga; raselakga a qala ho kganna kgomo; kgomo ya qala ho nwa metsi; metsi a qala ho tshela ntja; ntja ya qala ho lelekisa kolobe mme … kolobe ya tlola terata. Ho bile le puisano lipakeng tsa litho tsa paramente ea Lesotho ‘moho le litho tsa Senate, ka tšebelisano-mmoho le makala le mekhatlo e amehang litabeng tsa bophelo bo botle le litokelo mabapi le thobalano le ho pepa. Puisano ena e neng e kenyelletsa lekala la Ntlafatso ea Sechaba, Bohahlauli, Tikoloho le Bochaba le lekala la Bacha, Lipapali le Boithapollo, e bile sethala sa ho tšetšetha linthla-kholo tse akhang tlhekefetso ea basali le bana, lenyalo la bana ba tlase lilemong le kamano e teng lipakeng tsa lintlha tsena.